title: Investigación
text: Una investigación ye un proceso analitico, sistematico, organizato y obchectivo, que o suyo proposito ye de responder a una pregunta u hipotesi ta ixamplar asinas o conoiximiento y a información sobre bella cosa esconoixita d'a que se deseya saber más a fundo. En bells textos modernos tamién se fa servir metaforicament os vocables rechirar y rechira como sinonimos d'"investigar" y "investigación".
  
  Caracteristicas 
  Una investigación se caracteriza por estar un proceso: 
   Sistematico: A partir d'a formulación d'una hipotesi u obchectivo de treballo, se recullen unos datos seguntes un plan preestableixito que, una vegata affdhdnalizatos y interpretatos, modificarán u adhibirán nuevos conoiximientos a os ya existents, encetando-se alavez un nuevo ciclo d'investigación. A sistematica emplegata en una investigación ye a d'o metodo scientifico.
   Organizato: Totz os miembros d'un equipo d'investigación han de conoixer o que deben fer durant tot o estudeo, aplicando as mesmas definicions y criterios a totz os participants y actuando de forma identica debant de qualsiquier dandalo. Ta aconseguir-lo, ye imprescindible escribir un protocolo d'investigación an que s'especifiquen totz os detalles relacionatos con o estudeo.
   Obchectivo: As conclusions obtenitas d'o estudeo no se basan en impresions subchectivas, sino en feitos que s'han obserbato y miditos, y que en a suya interpretación se priva qualsiquier prechuicio que os responsables d'o estudio pudesen tener.
  
  Actividatz 
  As actividatz alazetals d'una investigación son: 
   Medir fenomenos.
   Contimparar os resultatos obtenitos.
   Entrepetar os resultatos en función d'as conoixencias actuals, considerando as variables que pueden haber influito en o resultato.
  
  Tamién tien como función social l'adquisición de conoixencias t'o desembolique u superación humana, social y economica d'a sociedat.
  
  Menas d'investigación 
   Investigación basica. Tamién dita investigación fundamental (alazetal) u investigación pura. Se gosa levar a termino en os laboratorios.
   Investigación aplicata. Ye l'aplicación d'os conoiximientos, en a mayoría d'os casos, en proveito d'a sociedat. Un eixemplo son os protocolos d'investigación clinica.
  
  Investigación entre disciplinas 
  S'han descrito diferents menas d'investigación entre disciplinas, así como una terminolochía especifica. Bellas definicions comunment aceptatas son: 
   Multidisciplinariedat: en iste nivel d'investigación l'aproximación con o fin d'estudio se realiza dende diferents anguls, emplegando diferents perspectivas disciplinarias sin plegar en a integración.
   Interdisciplinariedat: iste nivel d'investigación se refiere a la creyación d'una identidat metodolochica, teorica y conceptual, de forma que os resultatos sigan más coderents y integratos.
   Transdisciplinariedat: va dillá d'as anteriors y se refiere a lo proceso en o qual ocurre a converchencia entre disciplinas, acompanyato por una integración mutua d'as epistemolochías disciplinaras (Teoría d'as Sciencias Humanas).
  
  Ciencias